Diari Oficial de la Generalitat Valenciana


Sumari del DOGV 2857, del 28-10-1996 (1996/839684)

RESOLUCIÓ de 14 d'octubre de 1996, de la Direcció General del Secretariat del Govern de la Conselleria de Presidència de la Generalitat Valenciana, per la qual es disposa la publicació de l'Acord Marc de col·laboració entre la Conselleria de Cultura, Educació i Ciència i l'Associació d'Investigació de Materials Plàstics -AIMPLAS- per a la coordinació d'accions en la formació professional.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2857

Data del DOGV
:   28-10-1996

Secció del DOGV
:   ALTRES DISPOSICIONS

Número del document
:   1996/839684


Data del document
:   14-10-1996

Organisme emissor
:   Conselleria de Presidència

Tipus de document
:   Resolució

RESOLUCIó de 14 d'octubre de 1996, de la Direcció General del Secretariat del Govern de la Conselleria de Presidència de la Generalitat Valenciana, per la qual es disposa la publicació de l'Acord Marc de col·laboració entre la Conselleria de Cultura, Educació i Ciència i l'Associació d'Investigació de Materials Plàstics -AIMPLAS- per a la coordinació d'accions en la formació professional.   
Subscrit, després de la tramitació prèvia reglamentària, entre la Conselleria de Cultura, Educació i Ciència i l'Associació d'Investigació de Materials Plàstics -AIMPLAS-, el dia 5 de juliol de 1996, un Acord Marc de col·laboració per a la coordinació d'accions en la formació professional, i en compliment del que estableix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentat Acord, que ha quedat inscrit en el Registre de Convenis amb el número 0514/96, i que figura com a annex d'aquesta resolució.  
València, 14 d'octubre de 1996.- La directora general del Secretariat del Govern.  
Acord-marc de col·laboració entre la Conselleria de Cultura, Educació i Ciència i l'Associació d'Investigació de Materials Plàstics -AIMPLAS - per a la coordinació d'accions en la formació professional.  
València, 5 de juliol de 1996.  
Reunits  
D'una banda:   
L'Honorable Sra. Consellera de Cultura, Educació i Ciència, Marcela Miró Pérez, fent ús de les atribucions previstes en l'article 35 de la Llei 5/1983, de 30 de desembre, de Govern Valencià.  
I de l'altra:  
El Sr. Pascual Ventura Fernández, president de l'Associació d'Investigació de Materials Plàstics -AIMPLAS-, en nom i representació d'aquesta entitat, fent ús de la facultat que li confereix els estatuts d'AIMPLAS  
Exposen:  
Que la implantació a la Comunitat Valenciana del nou sistema educatiu regulat en la LOGSE i, en particular, la Formació Professional Específica, farà necessària una estreta col·laboració entre el món educatiu i el productiu.  
Que és una responsabilitat compartida pels sectors empresarials i l'administració educativa aconseguir cada vegada millors nivells de qualificació professional dels futurs treballadors.  
Que la Unió Europea planteja reptes importants en el camp educatiu i del mercat de treball que només accions coordinades de diferents institucions permetran afrontar-les amb garantia.  
Per tot això exposat els compareixents:  
Acorden:  
Primer  
Establir mecanismes de coordinació que permeten estendre la xarxa d'empreses valencianes, on els alumnes de Formació Professional Específica puguen realitzar les pràctiques formatives en centres de treball (FCT).  
Segon  
L'Associació d'Investigació de Materials Plàstics -AIMPLAS- exercirà les accions que estime convenients davant les seues empreses associades per a possibilitar que els alumnes de Formació Professional Específica puguen utilitzar, en determinades circumstàncies, instal·lacions i mitjans que, per les seues característiques, siguen propis del sistema productiu.  
L'Associació d'Investigació de Materials Plàstics -AIMPLAS- oferirà per a aquesta finalitat, les seues instal·lacions de l'Institut Tecnològic de Materials Plàstics, per a la formació especialitzada en materials plàstics.  
Tercer  
L'Associació d'Investigació de Materials Plàstics -AIMPLAS- col·laborarà amb la Conselleria de Cultura, Educació i Ciència, a través de la Direcció General d'Ordenació i Innovació Educativa i Política Lingüística, en la concreció dels dissenys curriculars de la Formació Professional Específica, especialment pel que fa als mitjans tècnics previstos.  
Quart  
La Conselleria de Cultura, Educació i Ciència permetrà que experts del món laboral participen en tasques docents dins dels centres educatius, d'acord amb la normativa vigent.  
Cinquè  
L'Associació d'Investigació de Materials Plàstics -AIMPLAS- propiciarà que es facen en les empreses cursos de perfeccionament professional per a professors. Al mateix temps, l'Associació d'Investigació de Materials Plàstics -AIMPLAS- facilitarà el suport tècnic per al compliment d'aquesta acció, tot això en la forma i terminis que es determinen en els convenis singulars establerts a aquest efecte per a l'execució d'aquest acord-Marc.   
Sisè  
La Conselleria de Cultura, Educació i Ciència, i l'Associació d'Investigació de Materials Plàstics -AIMPLAS-, establiran vies de col·laboració per a la realització de tot tipus d'accions que puguen redundar en benefici d'ambdues institucions.  
Setè  
Per tal de complir els objectius i les obligacions derivats d'aquest acord, es crea una Comissió de seguiment que estarà constituïda per dos membres, en representació de cada institució, i pel director general d'Ordenació i Innovació Educativa i Política Lingüística, que la presidirà.   
Vuitè  
Les obligacions econòmiques que comporten per a la Conselleria de Cultura, Educació i Ciència les accions que es realitzen en virtut d'aquest Acord-marc seran fixades anualment en convenis singulars, i quedaran supeditades a l'existència de crèdit en cada exercici econòmic.  
Novè  
Aquest Acord-marc entrarà en vigor en el moment de la signatura i tindrà una durada d'un any, prorrogable automàticament per períodes de temps iguals, llevat que hi haja denúncia expressa d'una de les parts, que s'haurà d'efectuar amb una antelació mínima de dos mesos previs a l'inici del curs escolar.  
Com a prova de conformitat el signen en tres exemplars, en el lloc i la data indicats més amunt.  
La consellera de Cultura, Educació i Ciència,  
Marcela Miró Pérez  
El president de l'Associació d'Investigació  
de Materials Plàstics -AIMPLAS-,  
Pascual Ventura Fernández